ЈАВНИ ПОЗИВ

за избор корисника помоћи у огреву

породицама избеглих и интерно расељених лица које су тренутно настањене на територији општине Горњи Милановац

1. УСЛОВИ КОЈЕ МОРАЈУ ИСПУНИТИ КОРИСНИЦИ

Право на помоћ, могу да остваре само породице и лица у статусу избеглице и интерно расељеног лица који имају уредно пријављено боравиште на територији општине Горњи Милановац.

Право на помоћ немају лица без важеће избегличке/односно легитимације интерно расељеног лица, као ни лица која су у међувремену примљена у држављанство Републике Србије.

Потребно је да подносилац пријаве и чланови његовог породичног домаћинства испуњавају неке од следећих услова и то :

1. да су укупни приходи породице мањи или до 50% просечне нето зараде на нивоу Републике Србије по члану породичног домаћинства, за месец који претходи месецу објављивања јавног позива;

2. једнородитељска домаћинства са децом до навршених 18 година живота, или децом на редовном школовању до навршених 26 година живота;

3. трочлано и вишечлано породично домаћинство са децом до наврешних 18 година живота;

4. породице са трудницама или дететом/децом до навршених пет (5) година живота;

5. домаћинства инвалидских пензионера (са утврђених 50% и више процената инвалидитета);

6. породична домаћинства са чланом породице са тешким обољењем и то: (малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни исулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, лица ометена у развоју итд.), за породично домаћинство са тешко оболелим чланом материјални услов из тачке 2. став 1. овог члана, није елиминаторан;

7. вишегенерацијско породично домаћинство;

8. лица (деца) смештена у хранитељским породицама;

9. домаћинство старијих лица (жене преко 60 и мушкарци преко 65 година живота);

10. једночлана породична домаћинства са лицем преко 60 година живота и

11. породице у којима је пријављено насиље у породици.

**2. ДОКАЗИ УЗ ПРИЈАВУ**

Уз пријаву за доделу помоћи, подносилац пријаве доставља и следеће доказе:

1. фотокопије избегличких/расељеничких легитимација, као и фотокопије личних карата Републике Србије (очитане уколико су у питању личне карте са чипом односи се само на интерно расељена лица);

2. доказ о приходима и то: висина нето зараде, уверење из НСЗ да је лице незапослено, чек од пензије, оверена лична изјава да лице остварује или не остварује приходе и сл...;

3. медицинска документација не старија од годину дана;

4. решење надлежног органа за лица (децу/одрасле) смештену у хранитељским породицама;

5. жртве породичног насиља прилажу пресуду надлежног суда или извештај центра за социјални рад и

6. једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу.

Докази се подносе у фотокопији, а Комисија општине Горњи Милановац има право да од Подносиоца пријаве тражи на увид оригинална документа.

Пријаве се подносе непосредно или путем поште, у затвореној коверти, на адресу: Општина Горњи Милановац - Комисији за избор корисника помоћи у огреву за социјално угрожене породице избеглих и интрерно расељених лица које су тренутно настањене на територији општине Горњи Милановац (пун назив), Таковска 2 (јединствено управно место у приземљу), у року од 15 дана, почев од дана објављивања Јавног позива, на званичној интернет страници Општине Горњи Милановац и огласној табли Општинске управе општине Горњи Милановац од 05.12.2022. године, а најкасније до 20.12.2022. године. са назнаком:

*За Јавни позив*

*за избор корисника помоћи у огреву и новчане помоћи за социјално угрожене породице избеглих и интрерно расељених лица које су тренутно настањене на територији општине Горњи Милановац.*

*-НЕ ОТВАРАТИ-*

**3. ПРИОРИТЕТИ ПРИ ИЗБОРУ**

Комисија доноси Листу корисника помоћи, а у случају већег броја корисника утврђује ред првенства у складу са следећим критеријумима редом:

1. једнородитељска домаћинства са дететом/децом испод 18 година или студентом/студентима до 26 година на редовном школовању;

2. породице са двоје или више деце испод 18 година;

3. породице са трудницама или дететом/децом до 5 година;

4. болесни чланови домаћинства/члановима домаћинства са посебним потребама;

5. породице са више генерација, са једним или више чланова преко 60 година;

6. лица (деца) смештена у хранитељским породицама;

7. домаћинство старих лица (жене преко 60 и мушкарци преко 65 година живота);

8.једночлана домаћинства са лицем преко 60 година живота;

9. жртве сексуалног/породичног насиља, жена носилац домаћинства и

10. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, за месец који претходи месецу објављивања јавног позива.

Пријавни обрасци се могу преузети -  на шалтеру писарнице Општине Горњи Милановац.

 За остале информације можете се обратити Поверенику за избеглице, Општинска управа општине Горњи Милановац, канцеларија 10.